Publication: Magyar Közlöny
Issue: MK-2010-187 (Year: 2010, Number: 187)
Era: contemporary
Section: tõkepiacról szóló 2001. évi CXX. törvény 5. § (1) bekezdés 130. pontja szerinti ügyfélszámlákon bonyolított forint- és
Paragraph Index: 871

05. tábla: Üzemidõ-hosszabbítások Ebben a táblában kell jelenteni mindazon eseteket, amikor az adatszolgáltató a szokásostól eltérõen tartott nyitva az ügyfelek részére. Amennyiben adott üzleti tevékenység kapcsán már meghosszabbított üzemidõ hosszabbítására kerül sor, az eredeti üzemidõ kezdeteként és végeként az adott üzemidõ-hosszabbítást megelõzõen hosszabbított üzemidõ kezdetét és végét kell jelenteni. Ha az üzemidõ meghosszabbítása az adatszolgáltató ügyfelének kérése miatt vált szükségessé, az f) oszlopban az üzemidõ-hosszabbítást kérelmezõ ügyfél rövid nevét kell feltüntetni. Egyazon ügyfelet következetesen minden esetben ugyanolyan módon kell jelölni. Ha az üzemidõ meghosszabbítására az adatszolgáltatónál bekövetkezett üzemzavar, vagy egyéb ok miatt került sor, az f) oszlopban nem kell adatot szerepeltetni. A h) oszlopban a hosszabbítás pontos indokát (pl. technikai ok tömör leírását) kell jelenteni. Ügyfélkérelem alapján történõ üzemidõ-hosszabbításnál a hosszabbítás pontos indokán kívül az ügyfél által közölt indoklást is szerepeltetni kell a h) oszlopban. Az i) oszlopban az üzemzavar által érintett üzleti tevékenység kódját kell megadni. Egy soron egy üzleti tevékenység kód szerepelhet. A j) oszlopban azt kell megjelölni, hogy milyen típusú tranzakciók esetében vált szükségessé az üzemidõ meghosszabbítása. Egyazon tranzakciókört következetesen minden esetben ugyanolyan módon kell jelölni. A k), illetve l) oszlopokban az üzemidõ-hosszabbítással érintett tranzakciók számát és értékét kell jelenteni, amennyiben azok az adott üzleti tevékenységre értelmezhetõk. (Amennyiben az adatszolgáltatás során az adott üzleti tevékenység értelmezhetõ, az adott üzleti tevékenységet érintõ további üzemidõ-hosszabbítások során jelenteni kell az üzemidõ-hosszabbítással érintett tranzakciók számát és értékét.) Az m) oszlop kitöltésénél a 03. tábla k) oszlopánál közölt szempontok szerint kell eljárni.

Source: https://magyarkozlony.hu/hivatalos-lapok/6798b7df8cf0e424575ce1340cded21cec9904d3/dokumentumok/4f739d1b895c214701ed4412efd42504681bdf0c/letoltes